Stranica Nihon Šokija iz Heianskog perioda
***Nihon Shoki*** (日本書紀, ****Nihon Shoki****?), ponekad prevođen kao ***Kronike Japana***, je druga najstarija knjiga koja služi kao izvor japanske historije. Mnogo je detaljnija i opsežnija od starijeg *Kojikija*, te je kasnije služila kao vrijedan alat za historičare i arheologe s obzirom da sadrži najbolje sačuvane historijske zapise o drevnom Japanu (iako su njegovi najraniji dijelovi vezani uz mitologije, a prva poglavlja temeljena na tadašnjoj kineskoj metafizici. *Nihon Shoki* je dovršen godine 720. pod vodstvom princa Tonerija uz pomoć Ō no Yasumaroa. Knjiga je također poznata i pod nazivom ***Nihongi*** (日本紀, *dosl. Japanske kronike*?).

*Nihon Shoki* počinje sa mitom stvaranja, objašnjavajući porijeklo svijeta i prvih sedam generacija božanskih bića (počevši sa Kunitokotachijem), te nastavlja izlagati mitovbe kao i *Kojiki*; kasnije nastavlja sa opisom historijskih događaja sve do 8. vijeka. Vjeruje se kako predstavlja pouzdan izvor za događaje u vladavinama careva Tenjija i Temmua kao i carice Jitō. *Nihon Shoki* naglasak stavlja na zasluge kreposnih vladara kao i pogreške loših vladara. Opisuje brojne epizode iz mitološke ere kao i diplomatske kontakte sa drugim zemljama. *Nihon Shoki* je napisan na klasičnom kineskom, kao što je to običaj za službene dokumente onog vremena. *Kojiki* je, sa druge strane, bio napisan kombinacijom kineskog i fonetske transkripcije japanskog (uglavnom za imena i pjesme). *Nihon Shoki* također sadrži brojne napomene o transliteraciji i objašnjava čitatelju kako se riječi trebaju izgovarati na japanskom. Priče u ovoj knjizi i Kojikiju se zajedno nazivaju Kiki pričama.

Jedna od priča koja se prvi put pojavljuje u *Nihon Shokiju* je priča o Urashima Tarōu, koja se smatra jednim od najranijih primjera korištenja motiva putovanja kroz vrijeme.

Napomene
--------

1. ↑  *Nihongi: Chronicles of Japan from the Earliest Times to A.D. 697*, translated from the original Chinese and Japanese by William George Aston. page xv (Introduction). Tuttle Publishing. Tra edition (July 2005). First edition published 1972. ISBN 978-0-8048-3674-6
2. ↑  „Archive copy". Arhivirano iz originala na datum 2007-10-26. Pristupljeno 2011-09-22.
3. ↑  Yorke, Christopher (February 2006), „Malchronia: Cryonics and Bionics as Primitive Weapons in the War on Time", *Journal of Evolution and Technology* **15** (1): 73–85, pristupljeno 29. VIII 2008

Izvori
------

* Brownlee, John S. (1997) *Japanese historians and the national myths, 1600-1945: The Age of the Gods and Emperor Jimmu*. Vancouver: University of British Columbia Press. ISBN 0-7748-0644-3 Tokyo: University of Tokyo Press. ISBN 4-13-027031-1
* Brownlee, John S. (1991). *Political Thought in Japanese Historical Writing: From Kojiki (712) to Tokushi Yoron (1712)*. Waterloo, Ontario: Wilfrid Laurier University Press. ISBN 0-88920-997-9
* Sakamoto, Tarō. (1991). *The Six National Histories of Japan: Rikkokushi,* John S. Brownlee, tr. Vancouver: University of British Columbia Press. ISBN 978-0-7748-0379-3

Eksterni linkovi
----------------

WikiizvorWikiizvor
Kineski Wikiizvor ima originalni tekst vezan uz ovaj članak:
***日本書紀***

* () Nihon Shoki TEXT (六国史全文) Arhivirano 2007-12-15 na Wayback Machine-u Downloadable lzh compressed file
* Shinto Documents Online English Translations
* Nihon Shoki Arhivirano 2014-12-21 na Wayback Machine-u Online English Translations
* Manuscript scans at Waseda University Library: ,
* University of California Berkeley, Office of Resources for International and Area Studies (ORIAS): Yamato glossary/characters Arhivirano 2010-06-11 na Wayback Machine-u